stanford-oval/wikipedia huggingface dataset:
ราดิช (พืช)

บทความนี้เกี่ยวกับพืช สำหรับความหมายอื่น ดูที่ ราดิช
| ราดิช |
| --- | --- |

ผักกาดหัวแดง

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Brassicales
วงศ์:: Brassicaceae
สกุล:: Raphanus
สปีชีส์:: R.  sativus

คำว่า ราดิช (radish) ในภาษาอังกฤษอาจแปลว่า ผักกาดหัว (หัวไชเท้า) อย่างไรก็ตามคำว่าราดิชนั้นมีความหมายกว้างกว่า โดยอาจหมายรวมถึงชนิดย่อยของสปีชีส์ Raphanus sativus ทั้งหมด ซึ่งก็รวมถึงผักกาดหัว คือ Raphanus sativus var. longipinnatus ด้วย
ชนิดย่อยต่างๆ

สปีชีส์ Raphanus sativus นั้นประกอบไปด้วยสายพันธุ์ย่อยต่างๆดังนี้
| ชื่อภาษาอังกฤษ | ภาพ | สายพันธุ์ย่อย |
| --- | --- | --- |
| Green radish |  | Raphanus sativus var. caudatus |
| Daikon (ผักกาดหัว) |  | Raphanus raphanistrum subsp. sativus (syn. Raphanus sativus var. longipinnatus) |
| Black radish |  | Raphanus sativus var. niger |
| Oilseed radish |  | Raphanus sativus var. oleiformis |
| Wild radish |  | Raphanus sativus var. raphanistroides |
| Red Radish |  | Raphanus raphanistrum subsp. sativus |
นันทวัฒน์ อาศิรพจนกุล

| นันทวัฒน์ อาศิรพจนกุล |
| --- | --- |

สารนิเทศภูมิหลัง
เกิด: 5 มกราคม พ.ศ. 2522 (45 ปี) นันทวัฒน์ อาศิรพจนกุล
คู่สมรส: ณัฐิยา อาศิรพจนกุล
บุตร: 3 คน
อาชีพ: นักแสดง ผู้ประกาศข่าว นักร้อง
ปีที่แสดง: พ.ศ. 2536 - ปัจจุบัน
ผลงานเด่น: ทักษ์ จาก แรงเป็นไฟละลายแค่เธอ,  ต่อ จาก 18 ฝนคนอันตราย
ฐานข้อมูล
IMDb
ThaiFilmDb
นันทวัฒน์ อาศิรพจนกุล หรือชื่อเล่น ต่อ เป็นนักแสดง นักร้อง และพิธีกรชาวไทย มีชื่อเสียงในช่วงปี พ.ศ. 2537 เป็นต้นมา จากการแสดงภาพยนตร์ในหลาย ๆ เรื่อง และยังเคยออกเทปภายใต้สังกัดคีตา เรคคอร์ดส อีกด้วย
ประวัติ

นันทวัฒน์ อาศิรพจนกุล (ชื่อเล่น ต่อ) เกิดเมื่อวันที่ 5 มกราคม พ.ศ. 2522 เป็นนักแสดงชาวไทย มีพี่ชายหนึ่งคน โดยเข้าสู่วงการบันเทิงโดยการเข้าเทสต์งานโฆษณา ซีบรีซ ออกอากาศเดือนเมษายน 2536 
ขณะต่ออายุเพียง 14 ปีเศษ ซึ่งกำลังศึกษาอยู่ชั้น ม.3 โรงเรียนลาซาลกรุงเทพ ในขณะนั้น  แสดงมิวสิควิดีโอเพลงแรก "แสนรัก" ของต้อม เรนโบว์   และเพลง "รักตรึงใจ" ของ อริสมันต์ ต่อมาปี 2537  ได้แสดงในมิวสิกวิดีโอ เธอยังคงมีฉัน ของ ยุ้ย ปัทมวรรณ
ในปี 2537 และยังมีผลงานโฆษณาอื่นตามมา จนได้แสดงภาพยนตร์เรื่องแรกคือเรื่อง ตุ๊ ต๊ะ ต๋อม แต๋ม สุภาพบุรุษตัว ต ออกฉายเมื่อ 15 ตุลาคม พ.ศ. 2537 รับบทเป็น ต๋อม ซึ่งร่วมแสดงกับนักแสดงวัยรุ่นชื่อดังในสมัยนั้นอีกหลายคนและสามารถทำรายได้กว่า 15 ล้านบาท
หลังจากแสดงภาพยนตร์เรื่องแรก จึงแสดงเรื่องที่สองในเรื่อง ดอกไม้ ไนน์มา กับขาหมู  ของไฟว์สตาร์ รับบทเป็นตัวเอกของเรื่อง ออกฉายเมื่อ 10 มิถุนายน พ.ศ. 2539  จากนั้นออกผลงานอัลบั้มกับค่ายคีตา ซึ่งถือเป็นนักร้องคนสุดท้ายของค่ายด้วย จากนั้นค่ายก็ปิดตัวไป  ต่อมาแสดงภาพยนตร์เรื่องที่สามเรื่อง แรงเป็นไฟละลายแค่เธอ  หนังค่าย ไท เอนเตอร์เทนเม้นท์ แสดงเป็นพระเอกเต็มตัวเรื่องแรก
จากนั้นในปี 2540 ได้แสดงในภาพยนตร์ของพจน์ อานนท์เรื่อง 18 ฝนคนอันตราย ภาพยนตร์ทำรายได้กว่า 28 ล้านบาท  ต่อเข้าศึกษาระดับอุดมศึกษาที่คณะครุศาสตร์ จุฬาลงกรณ์มหาวิทยาลัย หลังจากนั้นก็มีผลงานภาพยนตร์ เรื่อง ตะเคียน (2546) และ มนต์รักลูกทุ่ง (2548) รับบทเป็น คล้าว
ต่อยังเรียนปริญญาโท สาขาสปีดคอมมูนิเคชั่น คณะนิเทศศาสตร์ จุฬาลงกรณ์มหาวิทยาลัย และทำงานเป็นผู้ประกาศข่าว ทางสถานีดาวเทียม "MyTV ทีวีของคุณ" (MVTV ช่อง 8) ใน รายการ "คุยมัน ทันข่าว"
ปัจจุบันแต่งงานใช้ชีวีตคู่สมรสกับ หนิง ณัฐิยา แล้วมีลูกด้วยกัน 3 คน
ผลงาน > ภาพยนตร์

ตุ๊ ต๊ะ ต๋อม แต๋ม สุภาพบุรุษตัว ต (2537)
สติแตกสุดขั้วโลก (2538)
ดอกไม้ ไนน์มา กับขาหมู (2539)
แรงเป็นไฟละลายแค่เธอ (2539)
18 ฝนคนอันตราย (2540)
สยิว (2546)
ตะเคียน (2546)
ผลงาน > หนังวีซีดี

ทางรักสีรุ้ง Rainbow (2546)
ฮันช์ ศพพูดได้ (2546)
หมวย (Last Remember) (2547)
เลดี้ ลูกทุ่ง (2547)
อสิรพิษ (2547)
มนต์รักลูกทุ่ง (2548)
รักครั้งแรก My First Kiss (2548)
ผลงาน > ละครโทรทัศน์

สะพานรักสารสิน (2541) (ช่อง 3)
ละครชุด พ่อ ตอน เพลงของพ่อ (2542) (ช่อง 5)
น้ำผึ้งขม รับบท ไก่ (2543) (ช่อง 3)
สื่อรักภาษาใจ (2543) (ช่อง 7)
ยายตัวแสบกับนายทรนง (2545) (ช่อง 3)
สายน้ำ ลูกผู้ชาย (2546) (ช่อง 3)
คู่รักพลิกล็อก (2547) (ช่อง 3)
รอยลิขิต (2548) (ช่อง 3)
หลานสาวคุณยาย หลานชายคุณย่า (2548) (ช่อง 3)
กลิ่นแก้วตำหนักขาว (2548) (ช่อง 3)
รักต้องซ่อม (2550) (รับเชิญ) (ช่อง 5)
ผลงาน > ละครสั้น

ละครแพทย์ศาสตร์ ร.พ. จุฬาฯสุริยาแก้มแดงวันพ่อ (5 ธ.ค. 37)
กว่าจะมีวันนี้
รักเธอเสมอเรือ
รักในเปลวสงคราม
คู่วุ่นอลวน
หยุดหัวใจรักเพื่อเธอ
ละครวันพ่อ "เพลงของพ่อ"
เพื่อโลกสวย "คนกลิ่นน้ำ"
ละครเทอดพระเกียรติ "ความฝันของญาดา"
Sitcom ห้องชุดสุดสวีท
สมรภูมิแห่งชีวิต ละครวันปิยะมหาราช ( 23 ต.ค. 2542)
คนส่งกรรม
หลุมหลบภัยของครูเหม เวชกร
Sitcom รักต้องซ่อม (รับเชิญ - 2551)
ละครเพลง พระนางจามเทวี จักรพรรดินีศรีหริภุญชัย (เจ้ารามราช-2548)
ผลงาน > งานเพลง

เพลง "จะคิดถึงเธอ" (ร้องคู่ ยุ้ย ปัทมวรรณ เค้ามูลคดี) (2538)
เพลง "แรงเป็นไฟ ละลายแค่เธอ" (2539)
มินิ อัลบั้ม "T-O-R ยิ่งพยายามก็ยิ่งเป็นต่อ" (2539)
ผลงาน > มิวสิควีดีโอ

เพลง  "รักตรึงใจ" ของ อริสมันต์ พงศ์เรืองรอง
เพลง "แสนรัก" ของ เรนโบว์
เพลง "คอยวันจะได้เจอ" ของ เรนโบว์
เพลง "ยอมตายแทน" ของ  เดอะร็อคฟาเธอร์
เพลง "เธอยังคงมีฉัน" ของ ปัทมวรรณ เค้ามูลคดี (ยุ้ย)
เพลง "ชนท้ายหัวใจ" ของ ปัทมวรรณ เค้ามูลคดี (ยุ้ย)
เพลง ฉันนั่งดูรูปเธอ ชัด ชัยชัตน์
เพลง "เป็นหนึ่งคนนั้น" ของ บับเบิ้ล เกิร์ลส์
เพลง "ก้อนเนื้อที่ยังรักเธอ" ของ วงแท็กซี่
เพลง "คิดถึงแฟนเก่า" ของ วงไอน้ำ
แหล่งข้อมูลอื่น

ชีวประวัติ นันทวัฒน์ อาศิรพจนกุล ที่เว็บไซต์ หนังดี.คอม
เขตพื้นที่สรรพากร

เขตพื้นที่สรรพากร หรือ สรรพากรพื้นที่ เป็นระบบการจัดแบ่งเขตพื้นที่จัดแบ่งโดยกรมสรรพากร กระทรวงการคลัง เพื่อการบริหารงานจัดเก็บภาษีอากรในประเทศไทย ให้เป็นไปตามนโยบาย แผนงาน และเป้าหมายของกรม และสำนักงานสรรพากรภาค กำกับดูแลผู้เสียภาษีเป็นรายผู้ประกอบการ ตรวจปฏิบัติการ และตรวจสอบภาษีอากรสำหรับรายที่อยู่ในความรับผิดชอบ
ดำเนินการเกี่ยวกับการเร่งรัดภาษีอากรค้าง และดำเนินคดีแก่ผู้เสียภาษี รวมทั้งตอบข้อหารือทางภาษีอากร กำกับติดตามและควบคุมการปฏิบัติงานของสำนักงานสรรพากรพื้นที่สาขา  พิจารณาคืนเงินภาษีอากร  ปฏิบัติงานด้านกรรมวิธีภาษี  ประชาสัมพันธ์และเผยแพร่ข่าวสาร ความรู้ และความเข้าใจเกี่ยวกับภาษีอากร
ปัจจุบันมีเขตพื้นที่สรรพากรทั่วประเทศ จำนวน 11 พื้นที่ (รวมภาคได้ 12 ภาค)
กรุงเทพมหานคร

ภาค 1 ได้แก่ สรรพากรพื้นที่กรุงเทพมหานคร 1–9
ภาค 2 ได้แก่ สรรพากรพื้นที่กรุงเทพมหานคร 10–21
ภาค 3 ได้แก่ สรรพากรพื้นที่กรุงเทพมหานคร 22–30
ภาคกลาง

ภาค 4 ได้แก่ สรรพากรพื้นที่นนทบุรี 1, นนทบุรี 2, ปทุมธานี 1, ปทุมธานี 2, พระนครศรีอยุธยา 1, พระนครศรีอยุธยา 2, อ่างทอง, สิงห์บุรี, ชัยนาท, อุทัยธานี, ลพบุรี และสระบุรี
ภาคตะวันออก

ภาค 5 ได้แก่ สรรพากรพื้นที่ชลบุรี 1, ชลบุรี 2, ชลบุรี 3, ระยอง, จันทบุรี, ตราด, สระแก้ว, ปราจีนบุรี, นครนายก, ฉะเชิงเทรา, สมุทรปราการ 1, สมุทรปราการ 2 และสมุทรปราการ 3
ภาคตะวันตก

ภาค 6 ได้แก่ สรรพากรพื้นที่นครปฐม 1, นครปฐม 2, สุพรรณบุรี, กาญจนบุรี, ราชบุรี, สมุทรสาคร 1, สมุทรสาคร 2, สมุทรสงคราม, เพชรบุรี และประจวบคีรีขันธ์
ภาคเหนือ

ภาค 7 ได้แก่ สรรพากรพื้นที่พิษณุโลก, พิจิตร, เพชรบูรณ์, นครสวรรค์, กำแพงเพชร, ตาก, สุโขทัย และอุตรดิตถ์
ภาค 8 ได้แก่ สรรพากรพื้นที่เชียงใหม่ 1, เชียงใหม่ 2, แม่ฮ่องสอน, เชียงราย, พะเยา, น่าน, แพร่, ลำปาง และลำพูน
ภาคตะวันออกเฉียงเหนือ

ภาค 9 ได้แก่ สรรพากรพื้นที่นครราชสีมา 1, นครราชสีมา 2, ชัยภูมิ, บุรีรัมย์, สุรินทร์, ศรีสะเกษ, อุบลราชธานี, อำนาจเจริญ และยโสธร
ภาค 10 ได้แก่ สรรพากรพื้นที่อุดรธานี, หนองบัวลำภู, เลย, หนองคาย, บึงกาฬ, นครพนม, มุกดาหาร, ร้อยเอ็ด, มหาสารคาม, ขอนแก่น, กาฬสินธุ์ และสกลนคร
ภาคใต้

ภาค 11 ได้แก่ สรรพากรพื้นที่สุราษฎร์ธานี 1, สุราษฎร์ธานี 2, ชุมพร, ระนอง, พังงา, ภูเก็ต, กระบี่ และนครศรีธรรมราช
ภาค 12 ได้แก่ สรรพากรพื้นที่สงขลา 1, สงขลา 2, ปัตตานี, นราธิวาส, ยะลา, สตูล, ตรัง และพัทลุง
การสงบศึกแวร์ซาย

สำหรับความหมายอื่น ดูที่ สนธิสัญญาแวร์ซาย
ฌูล เฟวร์
อ็อทโท ฟ็อน บิสมาร์ค
การสงบศึกแวร์ซาย มีผลบังคับใช้ในวันที่ 28 มกราคม ค.ศ. 1871 ซึ่งถือว่าเป็นจุดสิ้นสุดของสงครามฝรั่งเศส-ปรัสเซีย ผู้ลงนามหลัก ได้แก่ ฌูล เฟวร์ รัฐมนตรีต่างประเทศในรัฐบาลป้องกันแห่งชาติของฝรั่งเศส และอ็อทโท ฟ็อน บิสมาร์ค นายกรัฐมนตรีของจักรวรรดิเยอรมัน ต่อมาเมื่อวันที่ 26 กุมภาพันธ์ ค.ศ. 1871 ได้มีสนธิสัญญาสันติภาพที่ลงนามที่พระราชวังแวร์ซาย ซึ่งในขั้นสุดท้ายได้มีสนธิสัญญาแฟรงก์เฟิร์ตที่ลงนามในวันที่ 10 พฤษภาคม ค.ศ. 1871
ดูเพิ่ม

สนธิสัญญาแวร์ซาย (ค.ศ. 1871)
สนธิสัญญาแฟรงก์เฟิร์ต (ค.ศ. 1871)
วัดภูเขาทอง (จังหวัดสุราษฎร์ธานี)

บทความนี้เกี่ยวกับวัดในจังหวัดสุราษฎร์ธานี สำหรับความหมายอื่น ดูที่ ภูเขาทอง
| วัดภูเขาทอง |
| --- | --- |

ที่ตั้ง: ตำบลแม่น้ำ อำเภอเกาะสมุย จังหวัดสุราษฎร์ธานี
ประเภท: วัดราษฎร์
นิกาย: มหานิกาย
เจ้าอาวาส: พระครูกิตติธรรมสุนทร
 สถานีย่อยพระพุทธศาสนา
วัดภูเขาทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่น้ำ อำเภอเกาะสมุย จังหวัดสุราษฎร์ธานี
วัดภูเขาทองตั้งวัดเมื่อ พ.ศ. 2315 ได้รับพระราชทานวิสุงคามสีมาเมื่อ พ.ศ. 2495
อาคารเสนาสนะที่สำคัญ ได้แก่ อุโบสถที่มีลักษณะสถาปัตยกรรมท้องถิ่นแบบเกาะสมุย ฝีมือช่างพื้นถิ่นในสมัยนั้น อุโบสถหลังเดิมมีสภาพทรุดโทรม ทางวัดจึงได้สร้างอุโบสถขึ้นใหม่เมื่อ พ.ศ. 2491 เป็นอาคารคอนกรีตเสริมเหล็กที่มีเครื่องประกอบอย่างไทย ตกแต่งด้วยลวดลายปูนปั้นประดับกระจกสี บัวบรรจุอัฐิ บริเวณด้านข้างอุโบสถมีศาลาขนาดเล็กใช้เป็นที่ประดิษฐานบัวบรรจุอัฐิพระแก่น อดีตเจ้าอาวาสวัดภูเขาทองรูปที่ 2 มีลักษณะเป็นสถูปขนาดเล็ก ศาลาทรงปราสาทย่อมุม ส่วนยอดเป็นทรงดอกบัวตูม ตั้งอยู่บนฐานสี่เหลี่ยม ส่วนฐานตกแต่งด้วยปูนปั้นรูปหน้าบุคคลประดับเครื่องถ้วยจีน หมู่กุฏิสงฆ์มีลักษณะเป็นเรือนไม้ใต้ถุนสูง รูปแบบสถาปัตยกรรมท้องถิ่นประเภทเรือนคหบดี ผสมผสานศิลปะจีนไหหลำเข้ากับศิลปะไทย นอกจากนั้นยังมีอาคารเก่าของโรงเรียนวัดภูเขาทองเป็นอาคารครึ่งตึกครึ่งไม้ มีหน้ามุข ด้านล่างก่ออิฐถือปูน ด้านบนเป็นเครื่องไม้ รูปแบบสถาปัตยกรรมท้องถิ่นแบบเกาะสมุย
รายนามเจ้าอาวาส

พระครูวิภาตทีปกร (ผ่อง ฐิตธมฺโม)
พระครูกิตติธรรมสุนทร
โสรีช์ โพธิแก้ว

รองศาสตราจารย์ โสรีช์ โพธิแก้ว อดีตรองคณบดีฝ่ายวิชาการ คณะจิตวิทยา จุฬาลงกรณ์มหาวิทยาลัย และ ดำรงตำแหน่งนายกสมาคมจิตวิทยาแห่งประเทศไทย สำเร็จการศึกษาระดับปริญญาตรี วิทยาศาสตรบัณฑิต (เกียรตินิยม) จาก มหาวิทยาลัยเชียงใหม่ และ ปริญญาโท ครุศาสตรมหาบัณฑิต สาขาจิตวิทยาการศึกษาและการแนะแนว จาก คณะครุศาสตร์ จุฬาลงกรณ์มหาวิทยาลัย จากนั้นได้รับทุนฟุลไบรท์ ไปศึกษาทางด้านสาขา Ed.D. in Counselor Education ณ มหาวิทยาลัยนอร์ทเทิร์นอิลลินอยส์ ในรัฐอิลลินอย ประเทศสหรัฐอเมริกา
การศึกษา

รองศาสตราจารย์ โสรีช์ โพธิแก้ว หรือ รองศาสตราจารย์ ดร.โสรีช์ โพธิแก้ว มีประวัติการศึกษาดังนี้
ปริญญาตรี วิทยาศาสตรปริญญาบัณฑิต สาขาจิตวิทยา (เกียรตินิยมอันดับสอง) มหาวิทยาลัยเชียงใหม่
ปริญญาโท ครุศาสตรมหาบัณฑิต  สาขาจิตวิทยาการปรึกษาและการแนะแนว จุฬาลงกรณ์มหาวิทยาลัย
ปริญญาเอก Counselor Education  จาก Northern Illinois University  โดยทุน Fulbright
ปริญญาเอก มหาวิทยาลัยมหาจุฬาลงกรณราชวิทยาลัย
ประสบการณ์

คณะกรรมการบริหาร คณะจิตวิทยา   ปี พ.ศ. 2545 – พ.ศ. 2551
รองคณบดีฝ่ายวิชาการ  คณะจิตวิทยา ปี พ.ศ. 2547 – พ.ศ. 2551
นายกสมาคมจิตวิทยาแห่งประเทศไทย    ปี พ.ศ. 2549 – พ.ศ. 2551
พัฒนาบุคลากรหน่วยงานทั้งภาครัฐและเอกชนโดยประยุกต์หลักพุทธศาสนามาใช้ในงานจิตวิทยา
ตำแหน่งปัจจุบัน

President  ของ Asean Regional Union of  Psychological  Societies ซึ่งประกอบด้วยสมาคมนักจิตวิทยาของ 10 ประเทศอาเซียน(ปี 2010-2013)
กรรมการสภามหาวิทยาลัยผู้ทรงคุณวุฒิ มหาวิทยาราชภัฏกำแพงเพช
ปัจจุบันทำหน้าที่สอน วิจัย เผยแพร่ และบริการงานด้านจิตวิทยาการศึกษา และจิตวิทยาแนวพุทธ
ผู้ก่อตั้งสถาบันรากแก้ว – สถาบันจิตวิทยาการปรึกษาแนวพุทธ
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2549 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เหรียญจักรพรรดิมาลา (ร.จ.พ.)
ตำบลปากทรง

| ตำบลปากทรง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Pak Song
น้ำตกเหวโหลม ในเขตรักษาพันธุ์สัตว์ป่าควนแม่ยายหม่อน จากหน่วยพิทักษ์เหวโหลม
ประเทศ: ไทย
จังหวัด: ชุมพร
อำเภอ: พะโต๊ะ
พื้นที่
 • ทั้งหมด: 269.99 ตร.กม. (104.24 ตร.ไมล์)
ประชากร (2565)
 • ทั้งหมด: 5,370 คน
 • ความหนาแน่น: 19.88 คน/ตร.กม. (51.5 คน/ตร.ไมล์)
รหัสไปรษณีย์ : 86180
รหัสภูมิศาสตร์: 860602
 ส่วนหนึ่งของสารานุกรมประเทศไทย
| องค์การบริหารส่วนตำบลปากทรง |
| --- | --- |
องค์การบริหารส่วนตำบล
อบต.ปากทรงที่ตั้งที่ทำการองค์การบริหารส่วนตำบลปากทรง
พิกัด: 9°46′27.1″N 98°41′36.5″E﻿ / ﻿9.774194°N 98.693472°E﻿ / 9.774194; 98.693472
ประเทศ:  ไทย
จังหวัด: ชุมพร
อำเภอ: พะโต๊ะ
พื้นที่
 • ทั้งหมด: 269.99 ตร.กม. (104.24 ตร.ไมล์)
ประชากร (2565)
 • ทั้งหมด: 5,370 คน
 • ความหนาแน่น: 19.88 คน/ตร.กม. (51.5 คน/ตร.ไมล์)
รหัส อปท.: 06860604
ที่อยู่ที่ทำการ: เลขที่ 74 หมู่ที่ 5 ถนนสายราชกรูด–วังตะกอ ตำบลปากทรง อำเภอพะโต๊ะ จังหวัดชุมพร 86180
เว็บไซต์: www.paksong.go.th
 ส่วนหนึ่งของสารานุกรมประเทศไทย
ปากทรง เป็น 1 ใน 4 ตำบลของอำเภอพะโต๊ะ จังหวัดชุมพร เป็นที่ตั้งของน้ำตกเหวโหลม เป็นน้ำตกที่มีน้ำไหล จากหน้าผาสูง 80 เมตร ด้วยสภาพที่เป็นป่าที่อุดมสมบูรณ์ด้วยป่าดงดิบชื้น จึงทำให้มีต้นไม้ใหญ่แปลกตาหลายชนิด จึงเหมาะแก่การเดินศึกษาธรรมชาติและดูนกนานาชนิด ท่องเที่ยวตลอดทั้งปี
ที่ตั้งและอาณาเขต

ตำบลปากทรง มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับตำบลหงาว ตำบลหาดส้มแป้น (อำเภอเมืองระนอง จังหวัดระนอง)
ทิศตะวันออก ติดต่อกับตำบลพะโต๊ะ และตำบลคลองพา ตำบลประสงค์ (อำเภอท่าชนะ จังหวัดสุราษฎร์ธานี)
ทิศใต้ ติดต่อกับตำบลบ้านนา ตำบลกะเปอร์ (อำเภอกะเปอร์ จังหวัดระนอง)
ทิศตะวันตก ติดต่อกับตำบลราชกรูด (อำเภอเมืองระนอง จังหวัดระนอง)
ประวัติ

"ปากทรง" เหตุที่ชาวบ้านเรียกชื่อนี้ สันนิษฐานว่าเจ้าเมืองระนองและเจ้าเมืองหลังสวนเป็นญาติกัน การเดินทางไปเยี่ยมเยียนกันในสมัยก่อนนั้น ไม่มีถนนจึงต้องทรงช้างไปเมืองหลังสวน เมื่อมาถึงปากแม่น้ำก็ต้องลงเรือต่อไปอีก ชาวบ้านเห็นเจ้าเมืองทรงช้างมาลงเรือที่ปากแม่น้ำ จึงเรียกบริเวณนี้ว่า "ปากทรง" และได้ยกเป็นตำบลมาจนถึงทุกวันนี้
การแบ่งเขตการปกครอง > การปกครองส่วนภูมิภาค

ตำบลปากทรงแบ่งพื้นที่การปกครองออกเป็น 9 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| หมู่ 1 |  | บ้านต่อตั้ง |  | (Ban To Tang) |  |  |
| หมู่ 2 |  | บ้านห้างแก |  | (Ban Hang Kae) |  |  |
| หมู่ 3 |  | บ้านบกไฟ |  | (Ban Bok Fai) |  |  |
| หมู่ 4 |  | บ้านปากทรง |  | (Ban Pak Song) |  |  |
| หมู่ 5 |  | บ้านทับขอน |  | (Ban Thap Khon) |  |  |
| หมู่ 6 |  | บ้านสะพานสอง |  | (Ban Saphan Song) |  |  |
| หมู่ 7 |  | บ้านตะแบกงาม |  | (Ban Tabaek Ngam) |  |  |
| หมู่ 8 |  | บ้านในแจะ |  | (Ban Nai Chae) |  |  |
| หมู่ 9 |  | บ้านคลองเรือ |  | (Ban Khlong Ruea) |  |  |
การแบ่งเขตการปกครอง > การปกครองส่วนท้องถิ่น

ท้องที่ตำบลปากทรง มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลปากทรง ครอบคลุมพื้นที่ตำบลปากทรงทั้งหมด ซึ่งเป็นสภาตำบลปากทรงที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลปากทรงในวันที่ 25 ธันวาคม พ.ศ. 2539 จนถึงปัจจุบัน
ประชากร

พื้นที่ตำบลปากทรงประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 5,370 คน แบ่งเป็นชาย 2,733 คน หญิง 2,637 คน (เดือนธันวาคม 2565) เป็นตำบลที่มีจำนวนประชากรเป็นลำดับ 3 ในอำเภอพะโต๊ะ
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2565 | พ> ศ. 2564 | พ> ศ. 2563  | พ> ศ. 2562 | พ> ศ. 2561 | พ> ศ. 2560 | พ> ศ. 2559 |
| --- | --- | --- | --- | --- | --- | --- | --- |
| ปากทรง | 886 | 877 | 874 | 867 | 857 | 854 | 849 |
| ทับขอน | 781 | 787 | 780 | 788 | 791 | 785 | 787 |
| สะพานสอง | 779 | 778 | 775 | 770 | 778 | 769 | 786 |
| ห้างแก | 667 | 652 | 648 | 635 | 633 | 637 | 620 |
| ตะแบกงาม | 656 | 646 | 642 | 627 | 611 | 597 | 588 |
| บกไฟ | 492 | 498 | 514 | 519 | 523 | 524 | 521 |
| ต่อตั้ง | 488 | 481 | 482 | 475 | 482 | 473 | 472 |
| ในแจะ | 338 | 331 | 332 | 330 | 328 | 322 | 320 |
| คลองเรือ | 283 | 274 | 279 | 273 | 269 | 264 | 257 |
| รวม | 5,370 | 5,324 | 5,326 | 5,284 | 5,272 | 5,225 | 5,200 |
Humphrey field analyser

เครื่อง Humphrey Field Analyser
Humphrey field analyser (HFA) เป็นเครื่องวัดลานสายตาของมนุษย์ ที่แพทย์ตรวจปรับสายตาและจักษุแพทย์ใช้ โดยเฉพาะเพื่อตรวจลานสายตาของตาเดียว (monocular visual field)
ผลจากเครื่องจะใช้ระบุปัญหาทางการเห็น
เพราะมันให้ข้อมูลเกี่ยวกับตำแหน่งที่เกิดโรคตลอดระบบสายตา/วิถีประสาทของการเห็น
ซึ่งช่วยให้วินิจฉัยปัญหาทางตาของคนไข้
ผลที่ได้อาจเก็บไว้เพื่อเฝ้าสังเกตความเปลี่ยนแปลงของสายตา
การใช้ทางการแพทย์

เครื่องสามารถใช้ตรวจคัดโรค เฝ้าสังเกตอาการ และช่วยวินิจฉัยโรคบางอย่าง
โดยมีเกณฑ์วิธีทดสอบ (testing protocol) หลายอย่างที่เลือกได้ขึ้นอยู่กับจุดมุ่งหมาย
ในรายการต่อไปนี้
เลขตัวแรกหมายถึงขนาดลานสายตาที่ต้องการวัดทางด้านขมับ โดยวัดจากกลางจุดตรึงตา (fixation) และมีหน่วยเป็นองศา 
ส่วนเลข '-2' ระบุรูปแบบของจุดแสงที่ใช้ทดสอบ
10-2: วัด 10 องศาทางขมับและทางจมูก ตรวจ 68 จุด ใช้สำหรับตรวจจุดภาพชัด (macula) โรคที่จอตา โรคทางประสาทและตา (neuro-ophthalmic) และต้อหินระยะหลัง ๆ
24-2: วัด 24 องศาทางขมับ และ 30 องศาทางจมูก โดยตรวจ 54 จุด ใช้สำหรับโรคทางประสาทและตา เพื่อตรวจคัดกรองโดยทั่วไป และเพื่อตรวจต้อหินระยะต้น ๆ
30-2: วัด 30 องศาทางขมับและจมูก โดยตรวจ 76 จุด ใช้สำหรับตรวจคัดโรคทั่วไป ต้อหินระยะต้น ๆ และโรคทางประสาท (neurological)
การตรวจทั้งหมดตามที่ว่าสามารถทำแบบ SITA-Standard หรือ SITA-Fast
โดย SITA-Fast จะเร็วกว่า
แม้จะให้ผลเทียบได้กับ SITA-Standard แต่อาจจะทำซ้ำได้ผลไม่เหมือนกัน และจะไวตรวจพบปัญหาได้น้อยกว่า
มีวิธีการทดสอบอื่น ๆ ที่ใช้ในกิจโดยเฉพาะเช่น
Esterman - ใช้เพื่อตรวจการทำงานของสายตาคนไข้เพื่อให้แน่ใจว่า สามารถขับรถได้อย่างปลอดภัย อย่างที่ใช้ในประเทศออสเตรเลีย
SITA SWAP ย่อมาจาก Short Wavelength Automated Perimetry (SWAP) ใช้เพื่อตรวจการเสียสายตาเพราะต้อหินในระยะต้น ๆ
วิธีการตรวจ

การตรวจใช้เวลาประมาณ 5-8 นาที ไม่นับเวลาที่ต้องจัดแจงหรือบอกคนไข้
มีหลายขั้นตอนที่ต้องทำก่อนจะเริ่มตรวจเพื่อให้ได้ผลที่เชื่อถือได้
เจ้าหน้าที่จะเลือกวิธีการและข้างของตาที่จะตรวจก่อน แล้วจึงใส่ข้อมูลคนไข้ รวมทั้ง refractive error (ภาวะกำลังหักเหแสงของสายตาผิดปกติ)
ในกรณีที่จำเป็น เครื่องจะระบุเลนส์ที่ต้องใช้ในการทดสอบ (เช่น เลนส์กลมหรือเลนส์ทรงกระบอก [cylindrical lens])
ในกรณีเช่นนี้ มักใช้เลนส์ทดสอบที่มีกรอบโลหะ โดยจะวางเลนส์ทรงกระบอกไว้ใกล้คนไข้เพื่อให้ระบุ axis ได้ง่าย ๆ 
เจ้าหน้าที่สามารถปรับจุดตรึงตาได้ตามความจำเป็น
ก่อนให้คนไข้เข้าไปนั่งที่เครื่อง เจ้าหน้าที่จะอธิบายวิธีการทดสอบแก่คนไข้
คือให้มองตรึงอยู่ที่เป้าตรงกลาง ให้กดปุ่มสัญญาณต่อเมื่อเห็นจุดแสงที่เป็นตัวกระตุ้น
คนไข้จะไม่สามารถเห็นแสงที่แสดงทั้งหมด แสงบางจุดอาจสว่างกว่า มืดกว่า แสดงช้ากว่า เร็วกว่าแสงอื่น ๆ 
ตาที่ไม่ได้ตรวจจะปิดไว้ และจะปิดแสงในห้องก่อนทดสอบ
เจ้าหน้าที่จะให้คนไข้วางคางไว้ที่ที่วาง และแนบศีรษะชิดกับที่พิงหน้าผาก
โดยอาจต้องปรับการวางศีรษะบ้างเพื่อให้รูม่านตาอยู่ตรงกลางของจอเพื่อให้สามารถเช็คการมองของคนไข้ได้ตลอดการทดสอบ
เลนส์ที่วางบนที่จับควรอยู่ใกล้ตาคนไข้ให้มากที่สุดไม่ให้เห็นสิ่งแปลกปลอม (artefacts)
สำคัญว่าคนไข้จะต้องกะพริบตาเป็นปกติ ทำตัวสบาย ๆ และตั้งใจมีสมาธิตลอดช่วงทดสอบ
ซึ่งเพิ่มความน่าเชื่อถือได้ของผลที่วัด
วิธีการตรวจ > การทำงาน

เครื่องจะยิงแสงสีขาวที่มีความสว่างต่าง ๆ กันไปยังจุดต่าง ๆ ในช่องทรงกลมซึ่งมีแสงสว่างทั่ว ๆ กัน
คนไข้จะกดปุ่มเพื่อแสดงว่าเห็นจุดแสง
ซึ่งเป็นการตรวจสอบสมรรถภาพของจอตาในการตรวจจับสิ่งกระตุ้นที่จุดต่าง ๆ ภายในลานสายตา
นี่เรียกว่าความไวจอตา (retinal sensitivity) ซึ่งมีหน่วยวัดเป็น เดซิเบล (dB)
เครื่องวัดปัจจุบันใช้ขั้นตอนวิธี Swedish Interactive Thresholding Algorithm (SITA)
ซึ่งเป็นสูตรที่ทำให้วัดลานสายตาได้เร็วที่สุดและแม่นยำที่สุด
ผลจะเทียบกับข้อมูลสายตาของคนรุ่นเดียวกันในฐานข้อมูล ซึ่งสามารถระบุการเห็นที่ผิดปกติหรือน่าสงสัยโดยอาจมีเหตุจากโรค
วิธีการตรวจ > เป้าหมายการตรึงตา

มีเป้าหมายหลายอย่างที่สามารถเลือกให้คนไข้มองได้
โดยเลือกขึ้นอยู่กับอาการของคนไข้
เป้ากลาง: เป็นแสงสีเหลืองที่ตรงกลาง
รูปเพชรขนาดเล็ก: ใช้สำหรับคนไข้ที่ไม่เห็นเป้าตรงกลาง เช่นคนไข้โรคจุดภาพชัดของจอตาเสื่อม คือให้คนไข้มองที่ตรงกลางระหว่างจุด 4 จุด
รูปเพชรขนาดใหญ่: สำหรับคนไข้ที่ไม่เห็นเป้าหมายที่กล่าวมาแล้วทั้งสอง
การแปลผล > ดรรชนีความเชื่อถือได้

ความเชื่อถือได้เป็นเรื่องสำคัญมากเมื่อแปลผล
มีปัญหาต่าง ๆ รวมทั้งคนไข้เสียสมาธิ ปิดตา หรือกดปุ่มบ่อยเกิน
การเฝ้าสังเกตการตรึงตาของคนไข้สามารถทำได้ที่หน้าจอหรือที่ "gaze tracker" ซึ่งอยู่ทางด้านล่างของแผ่นพิมพ์แสดงผล
ระดับความเชื่อถือได้จะแสดงเป็นดรรชนีความเชื่อถือได้ (reliability indices) ที่อยู่ในแผ่นพิมพ์แสดงผล (ดูรูป)
ซึ่งเจ้าหน้าที่จะตรวจดูเป็นอย่างแรกเพื่อดูว่าผลเชื่อถือได้หรือไม่
ดรรชนีรวมทั้ง
การเสียการตรึงตา (Fixation Losses) : บันทึกเมื่อคนไข้ตอบสนองต่อแสงกระตุ้นที่ยิงไปที่จุดบอดของตา ถ้าเกิน 20% ก็จะระบุด้วย 'XX' ถัดไปจากคะแนน ซึ่งแสดงว่าผลเชื่อถือไม่ได้
ผลบวกลวง (False Positives) : บันทึกเมื่อคนไข้ตอบสนองเมื่อไม่มีแสงกระตุ้น ถ้าเกิน 15% ก็จะระบุด้วย 'XX' ต่อจากคะแนน ซึ่งแสดงว่าเชื่อถือไม่ได้ และอาจเป็นตัวบ่งว่าคนไข้กลัวว่าจะทำการทดสอบผิดพลาด
ผลลบลวง (False Negatives) : บันทึกเมื่อคนไข้ไม่ตอบสนองต่อแสงกระตุ้นที่สว่างแม้คนไข้จะได้บ่งแล้วว่าเห็นแสงกระตุ้นที่อ่อนกว่า ถ้าค่าสูง นี่แสดงว่าคนไข้เหนื่อย ไม่ใส่ใจ แสร้งป่วย หรือมีปัญหาเสียลานสายตาไปมากจริง ๆ วรรณกรรมแพทย์ได้แสดงเปอร์เซ็นต์ต่าง ๆ เกี่ยวกับความน่าเชื่อถือได้ ส่วนมากกำหนดว่า ผลลบลวงที่สูงกว่าประมาณ 30% ไม่น่าเชื่อถือ
การแปลผล > ผล

เมื่อตรวจดูความน่าเชื่อถือได้แล้ว จึงจะประเมินข้อมูลที่เหลือ
การแปลผล > ผล > (2) ผลเป็นตัวเลข

ผลเป็นตัวเลขแสดงความไวที่จุดจอตาต่าง ๆ ของคนไข้มีหน่วยเป็น dB เลขยิ่งมากก็แสดงว่าไวมาก
ซึ่งปกติจะไวสุดตรงกลางลานสายตาและค่อย ๆ ลดลงเมื่อห่างออกไป
ค่าปกติอยู่ที่ประมาณ 30 dB ค่าที่น้อยกว่า 0 dB หมายถึงไม่เห็นเลย
การแปลผล > ผล > (3) สเกลสีเทา

สเกลสีเทาเป็นภาพแสดงของผลตัวเลข (2) ทำให้แปลผลการเสียลานสายตาได้ง่าย
ส่วนที่เข้มกว่าหมายถึงไวน้อยกว่า ส่วนที่อ่อนกว่าเป็นส่วนที่ไวกว่า
สเกลนี้ใช้แสดงความเปลี่ยนแปลงของสายตา แต่ก็ไม่ใช้เพื่อวินิจฉัยโรค
การแปลผล > ผล > (4) ความคลาดเคลื่อนทั้งหมด (Total Deviation)

ค่าความคลาดเคลื่อนเป็นตัวเลขแสดงความต่างระหว่างค่าที่วัดได้กับค่าของคนรุ่นเดียวกันที่จุดในจอตาต่าง ๆ
ค่าลบแสดงความไวที่ต่ำกว่าปกติ
ค่าบวกแสดงความไวที่สูงกว่าปกติ
0 แสดงว่าเท่ากัน
ค่าความคลาดเคลื่อนกำหนดโดยสถิติที่อยู่ด้านล่างจากค่าเป็นตัวเลข 
แสดงเปอร์เซ็นต์ของกลุ่มประชากรปกติที่มีค่าวัดต่ำกว่าคนไข้ในแต่ละจุด ๆ
ค่าความน่าจะเป็น (5) แสดงเปอร์เซ็นต์เพื่อใช้ตีความค่าความคลาดเคลื่อนโดยสถิติ
ยกตัวย่างเช่น สี่เหลี่ยมเข้มสุดหมายถึงว่า <0.5% ของประชากรก็ได้ค่านี้เช่นกัน ซึ่งแสดงว่าการเสียการเห็นที่จุดนี้สูงมาก
ภาพความคลาดเคลื่อนทั้งหมดนี้เน้นแสดงการเสียการเห็นที่กระจายไปทั่ว (คือที่ต่างกับบุคคลกลุ่มอายุเดียวกันทั้งหมด)
การแปลผล > ผล > (6) Pattern Deviation

ภาพ Pattern Deviation ให้ข้อมูลความคลาดเคลื่อนทั้งแบบเป็นตัวเลขและโดยสถิติ
แต่มันไม่นับการเห็นที่ลดลงเนื่องจากความขุ่นใสของกระจกตา (เช่น ต้อกระจก) หรือสายตาผิดปกติที่ไม่ได้แก้ หรือการไวแสงน้อยลงเนื่องจากอายุหรือรูม่าตาหด (pupil miosis)
จึงเป็นการเน้นตรวจการเสียสายตาที่สงสัยว่ามีเหตุจากโรค (focal loss) เท่านั้น
และจึงเป็นภาพที่แพทย์ใช้วินิจฉัยโรค
ปกติแล้ว ภาพ Pattern Deviation จะเข้มน้อยกว่าภาพ Total Deviation เพราะไม่รวมการเห็นที่เสียไปเนื่องจากปัจจัยที่กล่าวแล้ว
การแปลผล > ผล > (7) Global Indices

หมายเลขแต่ละอย่างในกลุ่มนี้ให้ข้อสรุปทางสถิติ
แม้จะไม่ใช้เพื่อวินิจฉัยในเบื้องต้น แต่ก็สำคัญเพื่อเฝ้าตรวจความคืบหน้าของต้อหิน
หมายเลขรวมทั้ง
ค่าเบี่ยงเบนเฉลี่ย (Mean Deviation, MD) : ได้มาจากค่าเบี่ยงเบนทั้งหมด เป็นค่าต่างโดยเฉลี่ยจากค่าปกติของคนรุ่นเดียวกัน ค่าลบหมายถึงมีลานสายตาเสีย ค่าบวกแสดงว่า มีลานสายตาที่ดีกว่าคนอายุเท่ากันโดยเฉลี่ย จะมีค่า P ก็ต่อเมื่อค่าแรกผิดปกติ คือแสดงเปอร์เซ็นต์ที่ค่านั้นเกิดในกลุ่มประชากร ยกตัวอย่างเช่น P <2% หมายถึงประชากรน้อยกว่า 2% ซึ่งมีตาเสียหายยิ่งกว่าค่าที่วัดได้จากคนไข้
Pattern Standard Deviation (PSD) : เป็นค่าที่ได้มาจาก Pattern Deviation และดังนั้น จึงแสดงความเสียหายโดยเฉพาะ (focal loss) เท่านั้น ค่าสูงซึ่งแสดงว่าสายตาผิดปกติ จึงเป็นตัวบ่งชี้ที่มีประโยชน์ของความคืบหน้าของต้อหิน ไม่เหมือนกับค่า MD
การแปลผล > ผล > (8) Glaucoma Hemifield Test (GHT)

Glaucoma Hemifield Test (GHT) เป็นการประเมินจอตาที่ปกติเสียหายเพราะต้อหิน
โดยเปรียบเทียบบริเวณที่คู่กัน 5 คู่ระหว่างลานสายตาด้านบนกับล่าง
ผลซึ่งอาจเป็น Outside Normal Limits คือนอกเขตปกติ ลานสายตาบนและล่างจะต่างกันอย่างสำคัญ, Borderline คือก้ำกึ่ง จะมีความแตกต่างที่น่าเป็นห่วง หรือ Within Normal Limits คือปกติ ผลเหล่านี้จะพิจารณาก็ต่อเมื่อคนไข้มีต้อหินหรือสงสัยว่ามีต้อหิน
และมีใช้กับเครื่องที่รองรับเกณฑ์วิธี 30-2 และ 24-2 เท่านั้น
การแปลผล > ผล > (9) Visual Field Index (VFI)

Visual Field Index (VFI) ช่วยให้เห็นการทำงานและความผิดปกติของ retinal ganglion cell เป็นเปอร์เซ็นต์ โดยลานสายตาตรงกลางจะให้น้ำหนักมากกว่า
และค่าจะแสดงเปอร์เซ็นต์ที่ลานสายตาทำงาน
ค่า 100% จัดเป็นลานสายตาดีสุดสำหรับคนรุ่นเดียวกัน และ 0% จัดว่ามีลานสายตาบอดหมด
ภาพความน่าจะเป็นแบบ pattern deviation (หรือความน่าจะเป็นแบบ total deviation เมื่อ MD แย่กว่า -20 dB) ใช้ระบุบริเวณที่ผิดปกติและความไวตามอายุ ซึ่งคำนวณโดยใช้ตัวเลขจาก total deviation
ในเรื่องความเสียหายเพราะต้อหิน VFI เป็นดรรชนีที่เชื่อถือได้และอาจใช้จัดระดับของโรคได้
รูปแบบสีเข้ม ๆ ที่แสดงในภาพ Pattern Deviation ช่วยให้วินิจฉัยความเสียหายต่อสายตา
ซึ่งอาจใช้เป็นข้อมูลเพื่อวินิจฉัยโรคบางชนิด
แม้บทความนี้จะไม่กล่าวถึงการเห็นที่เสียไปโดยสัมพันธ์กับโรค แต่ก็มีรูปแสดงตัวอย่างการเสียลานสายตา